stanford-oval/wikipedia huggingface dataset:
Raskaus
Yksilönkehityksen vaiheet ihmisellä

Naisen normaalin kuukautiskierron aikana, noin 14 päivää ennen seuraavien kuukautisten alkua munasarjasta vapautuu munasolu ovulaatioksi kutsutussa tapahtumassa. Raskaus alkaa, kun siittiö hedelmöittää munasolun munanjohtimessa. Hedelmöittynyt munasolu eli tsygootti alkaa jakautua matkalla kohti kohtua. Solurykelmäasteella oleva alkio saavuttaa kohdun 3–5 päivän kuluttua ja kiinnittyy kohdun seinämään 5–8 päivää hedelmöityksen jälkeen. Pian kohtuun saapumisen jälkeen solurykelmän sisään avautuu nesteen täyttämä ontelo, ja solurykelmää kutsutaan nimellä alkiorakkula tai blastokysti. Kohtuun kiinnittymistä kutsutaan implantaatioksi. Mikäli kuukautiskierrossa vapautuu kaksi tai useampia munasoluja, saattaa seurauksena olla monisikiöraskaus, useimmiten kaksoset.
Alkiokehityksen toisen viikon aikana alkiolle alkaa muodostua istukan suonikalvo ja ruskuaispussi. Kolmannella viikolla tapahtuu alkiokerrosten (endodermi, mesodermi ja ektodermi) muodostuminen, mitä kutsutaan gastrulaatioksi. Lisäksi alkion hermostoputki, josta kehittyy myöhemmin keskushermosto, sekä selkärangan alkujaokkeet (somiitit) alkavat muodostua. Elinten muodostuminen alkaa kolmannesta viikosta eteenpäin, ja kahdeksannella viikolla lähes kaikki elimet aivoja ja selkäydintä lukuun ottamatta ovat pääosin valmiit. Keskushermosto ja keuhkot jatkavat kehittymistä syntymään saakka. Kun hedelmöittymisestä on kulunut kahdeksan viikkoa (10. raskausviikko), alkiota aletaan kutsua sikiöksi. Nainen voi tuntea sikiön liikkeet noin 16.–20. raskausviikolla.
Raskaus jaetaan kolmeen raskauskolmannekseen eli trimesteriin, joista ensimmäinen käsittää viikot 0–12, toinen viikot 13–24 ja kolmas 25. viikosta synnytykseen. Sikiön katsotaan yleensä olevan elinkelpoinen 24. raskausviikosta eteenpäin. Synnytyksestä puhutaan, kun raskaus on kestänyt 22 viikkoa tai, jos raskauden kesto on epävarma, sikiön paino on vähintään 500 grammaa. Keskoseksi kutsutaan ennen raskausviikkoa 37 syntynyttä lasta.
Raskausajan tutkimukset

Suomessa kaikkia raskauksia pyritään seuraamaan säännöllisillä neuvolakäynneillä. Raskaana olevalta naiselta tutkitaan raskauden kannalta oleellisia verikokeita, kuten hemoglobiini, veriryhmä ja Rh-tekijä, hepatiitti- ja kuppatesti, HIV-vasta-aineet ja virtsan proteiini ja sokeri. Lisäksi seurataan verenpainetta, painoa, sikiön syketaajuutta ja kohdunsuun tilaa.
Halutessaan äiti voi osallistua sikiöseulontatutkimuksiin. Ensimmäinen äidin seerumista mitattaviin merkkiaineisiin perustuva seulontatutkimus, toisen raskauskolmanneksen seerumiseula, tuli Suomessa käyttöön 1990-luvun alussa. Kehittyneissä maissa Downin syndrooma- eli 21-trisomiaseulonnassa on nykyään siirrytty tai ollaan siirtymässä ensimmäisen raskauskolmanneksen seerumitutkimukseen, jonka etuina ovat parempi tarkkuus ja varhaisempi tuloksen saaminen. Paras tällä hetkellä käyttöön soveltuva seulontatesti on yhdistetty sikiön seerumiseulonta ja niskaturvotuksen mittaus.
Raskausajan tutkimukset > Seerumiseulonta

Toisen raskauskolmanneksen seerumiseulassa noin 15. raskausviikolla otettavasta verinäytteestä määritetään alfafetoproteiini (AFP)- ja istukkahormoni (hCG)-pitoisuudet. Kun tulosten tulkinnassa otetaan huomioon äidin ikä, voidaan erottaa pieni riskiryhmä, jolle syntyy todennäköisemmin Downin syndroomaa sairastavia lapsia. Jos seulontaraja asetetaan siten, että noin 5 % raskaana olevista ohjautuu jatkotutkimuksena tarjottavaan lapsivesitutkimukseen, löytyy seulonnassa noin 60 % Down-raskauksista.
Ensimmäisen raskauskolmanneksen seerumiseulassa mitataan noin 8.–12. raskausviikolla plasmaproteiini A:n (PAPP-A) ja hCG:n tai sen vapaan beeta-alayksikön (hCGß-V) pitoisuudet, jotka ovat poikkeavia Down-raskauksissa verrattuna raskauden keston mukaisiin keskimääräisiin pitoisuuksiin. Riskiä laskettaessa otetaan huomioon äidin ikä.
Raskausajan tutkimukset > Ultraäänitutkimus

Nykyään lähes kaikissa raskauksissa suoritetaan sikiön ultraäänitutkimuksia. Ultraäänitutkimuksen avulla seulotaan sikiön niskaturvotusta noin 10.–13. raskausviikolla, koska Down-sikiöillä on havaittu olevan enemmän niskan ihonalaista nestekertymää verrattuna muihin sikiöihin. Varhaisella ultraäänitutkimuksella voidaan todeta myös raskauden kesto, sikiöiden määrä ja elossaolo, istukan paikka, kohdun sisäsuun tilanne sekä mahdolliset kohtu- ja munasarjaprosessit. Raskauden myöhemmässä vaiheessa ultraäänitutkimusta käytetään sikiön rakennepoikkeavuuksien löytämiseen. Loppuraskaudessa sikiön vointia voidaan seurata tarkkailemalla ultraäänellä napanuoran ja sikiön verenkierron verivirtauksia sekä sikiön liikkeitä.
Raskausajan tutkimukset > Kromosomitutkimus

Sikiön kromosomitutkimus tehdään joko istukan tai lapsiveden soluista. Tutkimus on varsin luotettava, ja sen avulla voidaan löytää suurin osa kromosomipoikkeavuuksista. Kromosomitutkimus tehdään seulonnan jatkotutkimuksena, ja sikiön kromosominäytteen ottamiseen liittyy pieni keskenmenoriski (noin 0,5 % tai pienempi).
Suunnittelemattomat raskaudet

Maailmanlaajuisesti lähes puolet kaikista raskauksista on suunnittelemattomia eli vahinkoraskauksia. Yli 60 prosenttia suunnittelemattomista raskauksista päättyy aborttiin. Merkittäviä syitä vahinkoraskauksiin ovat tiedon (perhesuunnittelun) puute, sopivien ehkäisymenetelemien heikko saatavuus, naisten itsemääräämisoikeuteen kohdistuvat stigmat, seksuaalinen väkivalta ja köyhyys. Suomalaisista alle 20-vuotiaista abortin hakijoista yli 40 % ei ollut käyttänyt ehkäisyä ennen keskeytykseen päätynyttä raskautta (Stakes 2006). Tanskassa alle 20-vuotiaiden raskauksista 86 % on suunnittelemattomia (Vikat ym. 2002).
Yhdysvalloissa 14 % vuosina 1982-2010 syntyneistä oli ei-toivottuja raskauksia, eli äiti ei halunnut raskautta silloin eikä milloinkaan tulevaisuudessa.
Raskausajan altistus kemikaaleille

Vuonna 2018 on kehitetty uusi massaspektrometriaan perustuva testausmenetelmä, jolla voidaan tarkistaa raskaana olevan naisen verestä 696 kemikaalia kerralla. Testissä etsitään orgaanisia happoja, joissa on vähintään yksi ionisoituva protoni. Tällaisia käytetään laajasti hyönteismyrkyissä ja kuluttajatuotteissa. Joillain testin löytämillä yhdisteillä on kehossa hormonin kaltaisia vaikutuksia. Tällaisia hormonihäiriköitä ovat esimerkiksi bisfenoli A, metyyliparabeeni ja triklosaani. Osa yhdisteistä on haitallisia kehittyvälle sikiölle.
Kirjallisuutta

Huhdanperä-Ketonen, Anja-Maija & Mäki, Sari: Hedelmälliseksi hämäläiseksi.  Hämeenlinna:  Hämeen ammattikorkeakoulutuksen kuntayhtymä, 2005.  ISBN 978-951-78-4280-8
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Kukla, Rebecca & Wayne, Katherine: Pregnancy, Birth, and Medicine The Stanford Encyclopedia of Philosophy. The Metaphysics Research Lab. Stanford University. (englanniksi)
Raskaus ja ruokavalio, Terveyskirjasto.fi
Abortti ja psyykkinen hyvinvointi, Terveyskirjasto.fi
Häpyliitoksen kivut raskauden aikana, Terveyskirjasto.fi
Kaavakuva kohdun koosta raskauden kehittyessä. Punainen numero merkitsee raskauskuukautta.
Ultraäänitutkimus 12. raskausviikolla.
Lääkäri tutkii raskaana olevaa naista.
For The Gambia Our Homeland

For The Gambia Our Homeland ("Gambian, kotimaamme puolesta") on Gambian kansallislaulu, joka otettiin käyttöön maan itsenäistyessä 1965. Laulun on sanoittanut Virginia Julie Howe ja säveltänyt Jeremy Frederick Howe (perustuen mandinka-kansan perinteiseen lauluun Foday kaba dumbuya).
Sanoitukset

| --- | --- |
 Englanninkieliset sanat For The Gambia, our homeland We strive and work and pray, That all may live in unity, Freedom and peace each day. Let justice guide our actions Towards the common good, And join our diverse peoples To prove man's brotherhood. We pledge our firm allegiance, Our promise we renew; Keep us, great God of nations, To The Gambia ever true. :  Suomenkielinen käännös Gambian, kotimaamme puolesta kamppailemme, teemme työtä ja rukoilemme, niin että kaikki voisivat elää ykseydessä, rauhassa ja vapaudessa, joka päivä. Ohjatkoon oikeus toimiamme kohti yhteistä hyvää, ja liittäköön eri kansamme osoittamaan ihmisten veljeyttä. Me lupaamme lujaa uskollisuuttamme, me uudistamme lupauksemme, Pidä meidät, oi kansojen suuri Jumala, iäti uskollisina Gambialle.
Aiheesta muualla

Kuuntele kansallislaulu (Arkistoitu – Internet Archive)
(500)

| 500 Days of Summer> (500) Days of Summer |
| --- | --- |

Ohjaaja:  Marc Webb
Käsikirjoittaja:   Scott Neustadter  Michael H. Weber 
Tuottaja:   Mark Waters  Mason Novick  Jessica Tuchinsky  Steven J. Wolfe 
Säveltäjä:   Mychael Danna  Rob Simonsen 
Kuvaaja:  Eric Steelberg
Leikkaaja:  Alan Edward Bell
Pääosat:   Joseph Gordon-Levitt  Zooey Deschanel 
Valmistustiedot
Valmistusmaa:  Yhdysvallat
Tuotantoyhtiö:  Fox Searchlight Pictures
Levittäjä:  Fox Searchlight Pictures Netflix Disney+
Ensi-ilta:   7. elokuuta 2009 (USA)  30. lokakuuta 2009 (Suomi) 
Kesto:  95 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
500 Days of Summerin pääosia näyttelevät Joseph Gordon-Levitt ja Zooey Deschanel elokuvan maailmanensi-illassa maaliskuussa 2009.
500 Days of Summer on Marc Webbin ohjaama yhdysvaltalainen romanttinen komedia vuodelta 2009. Elokuva on kuvattu kokonaan Kaliforniassa. Musiikkiraidalla kuullaan muun muassa The Smithsiä ja The Clashia.
Juoni

Toivoton romantikko Tom Hansen (Gordon-Levitt) kirjoittaa työkseen onnittelukortteja. Yllättäen hän rakastuu kauniiseen Summer Finniin (Deschanel), jolta ei kuitenkaan saa odottamaansa vastakaikua kestävän suhteen solmiakseen. Nuorenparin yhdessäolo päättyykin runsaan vuoden kuluttua, ja Tom palaa muistoissaan heidän viettämiinsä viiteensataan päivään löytääkseen syyn suhteen epäonnistumiseen.
Tapahtumia ei näytetä kronologisessa järjestyksessä.
Rooleissa

| 0 | 1 | 2 |
| --- | --- | --- |
|  Joseph Gordon-Levitt  | … |  Tom Hanson   |
|  Zooey Deschanel  | … |  Summer Finn   |
|  Chloë Moretz  | … |  Rachel Hanson   |
|  Geoffrey Arend  | … |  McKenzie   |
|  Matthew Gray Gubler  | … |  Paul   |
|  Clark Gregg  | … |  Vance   |
|  Minka Kelly  | … |  Autumn   |
Arviot

Nyt-liitteen kriitikot valitsivat elokuvan vuoden 2009 kymmenen parhaan elokuvan joukkoon.
Musiikki > Soundtrack

Elokuvan soundtrack julkaistiin 14. heinäkuuta 2009. Se ylsi Yhdysvaltojen Billboard 200 -listan sijalle 42.
”A Story of Boy Meets Girl” – Mychael Danna and Rob Simonsen
”Us” – Regina Spektor
”There Is A Light That Never Goes Out” – The Smiths
”Bad Kids” – Black Lips
”Please, Please, Please Let Me Get What I Want” – The Smiths
”There Goes the Fear” – Doves
”You Make My Dreams” – Hall & Oates
”Sweet Disposition” – The Temper Trap
”Quelqu'un m'a dit” – Carla Bruni
”Mushaboom” – Feist
”Hero” – Regina Spektor
”Bookends” – Simon & Garfunkel
”Vagabond” – Wolfmother
”She's Got You High” – Mumm-Ra
”Here Comes Your Man” – Meaghan Smith
”Please, Please, Please Let Me Get What I Want” – She & Him
Ylimääräiset kappaleet
”Here Comes Your Man” – Joseph Gordon-Levitt
”Sugar Town” – Zooey Deschanel
”At Last” – Kevin Michael
Aiheesta muualla

(500) Days of Summer Internet Movie Databasessa (englanniksi)
Ylivieskan työväentalo

| Ylivieskan työväentalo |
| --- | --- |
 Ylivieskan ensimmäinen työväentalo
Sijainti:  Ylivieska
Valmistumisvuosi:  1. talo: 1906 2. talo: 1953
Purkuvuosi:  1. talo: myytiin 1931 2. talo: purettiin 2012
Rakennuttaja:  Ylivieskan Sos.Dem. Työväenyhdistys ry
Omistaja:  Ylivieskan sos.dem. Työväenyhdistys ry
Runkorakenne:  1. talo: hirsi 2. talo: sementtiitiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ylivieskan työväentalo sijaitsi Ylivieskan keskustassa. Talon omisti Ylivieskan Sos.Dem.Työväenyhdistys ry.
Historiaa

Ylivieskan Sos.Dem. Työväenyhdistys ry. perustettiin vuonna 1900, ja ensimmäiset vuotensa yhdistys toimi vuokratiloissa. Marraskuussa 1906 yhdistys osti oman talon. Vuonna 1913 taloa kunnostettiin ja siihen rakennettiin ajanmukainen juhlasali. Toiminta olikin vilkasta sisällissotaan saakka..
Sisällissodan aikana työväentalo oli takavarikoituna ja yhdistyksen toiminta estetty. 31. toukokuuta 1919 yhdistys sai talon takaisin haltuunsa. 1920-luvun loppuvuosina ja seuraavan vuosikymmen alussa yhdistyksellä oli rahavaikeuksia, ja talo myytiin vuonna 1931. Kaikki irtain omaisuus myytiin huutokaupalla 8. maaliskuuta 1931.
Uuden talon hankkimista suunniteltiin jo vuonna 1941. Vuonna 1942 taloa varten ostettiin tontti ja hankittiin rakennusmateriaalia. Vuonna 1950 yhdistykselle tarjottiin toista tonttia rakennuksineen, joka ostettiin, ja aikaisempi tontti rakennusmateriaaleineen myytiin.
Uuden talon avajaiset pidettiin 8. helmikuuta 1953. Talossa pidettiin yhdistyksen kokoukset ja juhlatilaisuudet. Myös elokuvateatteri Kansan Kuva toimi talossa. Television tulo vaikutti elokuvissa käyntiin, ja toiminnasta tuli tappiollista. Talo vuokrattiin vuonna 1965 viideksi vuodeksi liiketiloiksi Oy Alkoholiike Ab:lle. Alkoholiliike sai tarkoituksiinsa paremmat tilat kuitenkin ennen vuokrasopimuksen päättymistä, ja talo palasi taas yhdistyksen käyttöön. Vuonna 1970 talo jälleen vuokrattiin, nyt Vieskan sähkölle kahdeksi vuodeksi. Tämän vuokrasopimuksen umpeuduttua yhdistys vuokrasi talon Ylivieskan kaupungille. Kaupunki vuokrasi talon paikallisten urheiluseurojen yhtymälle, joka jatkoi talossa elokuvatoimintaa.
Taloa on kunnostettu useaan kertaan. Vuonna 1978 valmistuivat kerhotilat. Vuonna 2009 kiinteistö jätettiin kylmilleen ja vesiputket tyhjennettiin. Purkupäätös kiinteistöstä tehtiin vuonna 2012.
Rakennus

Ensimmäinen työväentalo oli hirsirakenteinen. Toinen talo oli alkuaan autokorjaamo, joka oli rakennettu sementtitiilestä.
Toimintaa työväentalolla

Vuodesta 1913 vuoteen 1918 toiminta oli monipuolista ja vilkasta. Siihen kuului talon käyttö varsinaiseen yhdistystoimintaan, mutta talolla oli myös kirjasto ja näytelmätoimintaa..
Ylivieskan työväentalo1900-luvun alussa.
Ranuan pappila- ja pitäjämuseo

| Ranuan pappila- ja pitäjämuseo |
| --- | --- |

Tyyppi:  Paikallismuseo, kulttuurihistoriallinen museo 
Osoite:  Pappilantie 11, 97700 Ranua  
Sijainti:  Ranua 
Kotisivut:  ranua.fi/vapaa-aika/kulttuuri/... 
Koordinaatit:  65°55′52″N, 26°31′52″E
 fiRanuan pappila- ja pitäjämuseo 
  
Ranuan pappila- ja pitäjämuseo sijaitsee Ranuan kirkonkylällä vuonna 1916 rakennetussa pappilassa. Museon alakerta esittelee pappilan interiööriä 1930–1940-luvuilta. Yläkerrassa on vuonna 2017 uudistettu pitäjänmuseon näyttely, joka esittelee Ranuan historiaa elinkeinojen vuotuiskierron näkökulmasta.
Pappilamuseon interiööriä.
Pappilarakennus.
Museon omistaja ja ylläpitäjä on Ranuan kunta. Museo on avoinna kesäisin. Museoon voi tutustua myös virtuaalisesti.
Aiheesta muualla

Museon verkkosivut
eMuseo: Museon virtuaaliesittely
| n k Perustiedot Wikidatassa: Ranuan pappila- ja pitäjämuseo (Q62090775)ohje |
| --- | --- |
esiintymä kohteesta: paikallismuseo, kulttuurihistoriallinen museo
valtio: Suomi
sijaitsee hallinnollisessa alueyksikössä: Ranua
katuosoite: Pappilantie 11, 97700 Ranua
koordinaatit: 65°55′51″N 26°31′52″E﻿ / ﻿65.93075°N 26.53122°E﻿ / 65.93075; 26.53122
Texas Ranger Division

| Texas Ranger Division |
| --- | --- |

Perustettu:  17. lokakuuta 1835, Stephen F. Austinin vuonna 1823 muodostamien ranger-komppanioiden pohjalta
Toimiala:  osavaltion poliisi
Päämaja:  Austin, Yhdysvallat
Jäsenet:  166
Päällikkö:  Chance Collins (2018– )
Kattojärjestö:  Texas Department of Public Safety
Aiheesta muualla
www.dps.texas.gov/texasrangers
Infobox OKNimi-testi OK: 
Texas Ranger Division on Texasin osavaltion alueella Yhdysvalloissa toimiva poliisivoimien jaosto, joka on perustettu vuonna 1835. Se oli alun perin eräänlainen minuuttimiesten kaltainen organisaatio, jonka tehtävänä oli suojella uudisasukkaita intiaanien hyökkäyksiltä. Nykyinen Texas Ranger Division on Texasin julkisen turvallisuuden laitoksen (Texas Department of Public Safety, DPS) osana osavaltion keskusrikospoliisi. Rangers osallistui Meksikon–Yhdysvaltain sotaan vuosina 1846–1848 ja hyökkäsi usein comancheja sekä muita alkuperäiskansoja vastaan. Yhdysvaltain sisällissodassa Texas se toimi konfederaation alaisuudessa.
Vuonna 1918 Texas Rangers syyllistyi Porvenirin verilöylyyn, jossa surmattiin 15 meksikolaista siviiliä, iältään 16 ja 72 ikävuoden väliltä.
Texas Ranger Division on jaettu alueellisesti kuuteen komppaniaan, jotka on merkitty kirjaimin A:sta F:ään. Komppanioiden kotipaikat ovat Houston (A-komppania), Garland (B), Lubbock (C), Weslaco (D), El Paso (E) ja Waco (F). Päämaja (H) sijaitsee Austinissa.
Texas Rangereilla ei ole virallista univormua, mutta yleisissä pukeutumisohjeissa määrätään käytettäväksi ”konservatiivista western-pukua”, johon kuuluvat esimerkiksi siisti paita ja solmio sekä cowboysaappaat. Taktisessa kenttätyössä käytetään maastopukua.
Pentti Virrankosken teoksessa Yhdysvaltain ja Kanadan intiaanit Texas Rangersin suomenkielisiä nimityksiä ovat Texasin rajavartiosto sekä ratsastava rajavartiosto.
Aiheesta muualla

Kuvia tai muita tiedostoja aiheesta Texas Ranger Division Wikimedia Commonsissa
Howie Day

| Howie Day |
| --- | --- |

Henkilötiedot
Syntynyt: 15. tammikuuta 1981  Bangor 
Ammatti:  laulaja, sanoittaja
Muusikko
Aktiivisena:  2000–
Tyylilajit:  akustinen rock, alternative rock
Soittimet:  kitara, piano
Levy-yhtiöt:  Sony BMG/Epic
Aiheesta muualla
www.howieday.com
  [ Muokkaa Wikidatassa ] [ ohje ]  
Howie Kern Day (s. 15. tammikuuta 1981 Bangor, Maine) on yhdysvaltalainen laulaja ja lauluntekijä. Day aloitti uransa sooloartistina 1990-luvun alussa. 1990-luvun loppupuolella, Daystä tuli tunnettu laajoista kiertueistaan ja keikoilla hänellä oli tapana käyttää näytteenottimia ja tehostepedaalia säestääkseen itseään. Day rahoitti ja julkaisi ensimmäisen albuminsa, Australian vuonna 2000.
Day alettiin tuntea yhtenä nykypäivän "uusista roduista". Mainostus, keikkailu, fanipohjan perustaminen ja omien laulujen nauhoittaminen ilman levytyssopimusta kiinnitti pian legendaarisen Chris Blackwellin huomion. Blackwell meni katsomaan yhtä Dayn keikoista Rhode Islantiin, ja hänen mielestään hän oli, omia sanojaan lainaten, "todella, todella hyvä." Hän oli entistäkin vaikuttuneempi läsnäolijoiden määrästä – tapahtumapaikka oli ahdettu täyteen 800 ihmisellä. Blackwell puhui Dayn kanssa keikan jälkeen ja kertoi hänelle: "Sinä olet esikuva huomispäivän nauhoitusartisteista. Sinä omistat omat nauhoituksesi, sinulla on omat tekijänoikeutesi, sinä soitat yleisölle joka kasvaa jatkuvasti... mitä voin tehdä hyväksesi? Mutta sana leviää ja levy-yhtiöiden välille tulee valtava tarjouskilpailu.
Lopulta Day sai 2 miljoonan dollarin levytyssopimuksen Epic Recordsin kanssa vuonna 2002 ja julkaisi ensimmäisen albuminsa, Stop All The World Now. Huolimatta alun jähmeästä myynnistä, Stop All The World Now myi todistetusti kultaa vuonna 2005 ja sai aikaan monta singleä, sisältäen kappaleen "Collide", joka on Dayn kaikkein menestynein kappale, ja hitin "She Says".
On sanottu, että kun Howie teki sopimuksen Epicin kanssa, he olisivat pakottaneet hänet vaihtamaan jo valmiiksi tavanomaista musiikkinsa tyyliä. Tämä sai Howien lopulta hermoromahduksen partaalle. lähde?
Diskografia > Albumit

| Albumi | Ilmestymispäivä | Levy-Yhtiö | Myynti> US | Myynti> Billboard Heatseekers | Myynti> UK |
| --- | --- | --- | --- | --- | --- |
| Australia | marraskuu 1, 2000 | Daze Records | - | - | - |
| Stop All the World Now | lokakuu 7, 2003 | Epic Records | #46 | - | - |
Diskografia > Singlet

| Vuosi | Kappale | US Hot 100 | US Adult Contemporary | US Adult Top 40 | UK singles | AUS | CAN | Album |
| --- | --- | --- | --- | --- | --- | --- | --- | --- |
| 2002 | "Ghost" | - | - | - | - | - | - | Australia |
| 2002 | "Sorry So Sorry" | - | - | - | - | - | - | Australia |
| Fall 2003 | "Perfect Time Of Day" | - | - | 21 | - | 35 | 20 | Stop All The World Now |
| Spring 2004 | "Collide" | 20 | 14 | 7 | - | 9 | 7 | Stop All The World Now |
| Fall 2005 | "She Says 2005" | - | 31 | 6 | - | - | 19 | Stop All The World Now |

| Single/EP | Julkaisupäivä | Levy-yhtiö | Format(s) | Notes |
| --- | --- | --- | --- | --- |
| Howie Day (Demo) | 1998 | Omakustanteinen | CD | Four song promotional CD for booking |
| The White EP (#1) | 1998 | Self released | CD | Four song promotional CD |
| The White EP (#2) | 1998 | Self released | CD | Four song promotional CD |
| The Blue EP | 2000 | Self released | CD | Four song promotional CD released in advance of Australia |
| IRA Live EP | 2002 | Epic | CD | Four song promotional CD released after Australia |
| Madrigals EP | April 29, 2003 | Epic Records | CD | Featured bonus DVD |
| "Standing in the Sun" | November 4, 2003 | Epic Records | iTunes single |  |
| Extras | April 1, 2004 | Epic Records | CD | Four song promotional CD |
| Live From... EP | December 6, 2005 | Epic Records | CD |  |
Aiheesta muualla

Wikimedia Commonsissa on kuvia tai muita tiedostoja aiheesta .
The Official Howie Day website
The Howie Day UK site (Arkistoitu – Internet Archive)
Howie Day's Myspace
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat 
Taiteenala:  MusicBrainz 
Muut:  Europeana
Piranesi (romaani)

| Piranesi |
| --- | --- |

Kirjailija:  Susanna Clarke
Kansitaiteilija:  David Mann
Kieli:  englanti
Genre:  fantasiakirjallisuus
Kustantaja:  Bloomsbury Publishing
Julkaistu:  2020
Sivumäärä:  272
ISBN:  9781526622426
Suomennos
Suomentaja:  Helene Bützow
Kustantaja:  WSOY
Julkaistu:  2021
Sivumäärä:  261
ISBN:  9789510455012
Löydä lisää kirjojaKirjallisuuden teemasivulta
Piranesi on englantilaisen kirjailija Susanna Clarken kirjoittama fantasiaromaani, joka on ilmestyi Bloomsbury Publishingin kustantamana vuonna 2020. Se oli Clarken toinen romaani Jonathan Strange & herra Norrellin (2004) jälkeen, joka julkaistiin 16 vuotta aiemmin. Piranesi voitti Women’s Prize for Fiction -palkinnon vuonna 2021. Sen suomennoksen käänsi Helene Bützow ja julkaisi WSOY vuonna 2021.
Tausta ja julkaisu

Piranesi on Clarken toinen romaani hänen esikoisensa Jonathan Strange & herra Norrell (2004) jälkeen, jota myytiin neljä miljoonaa kappaletta maailmanlaajuisesti ja joka sovitettiin BBC:n samannimiseksi minisarjaksi vuonna 2015. Pian sen julkaisun jälkeen Clarke sairastui, ja tila diagnosoitiin myöhemmin krooniseksi väsymysoireyhtymäksi. Kirjoittamisesta ​​tuli hänelle "kiduttava" prosessi. Hän aloitti useita kirjoja, mukaan lukien jatko-osaa Jonathan Strange & Mr Norrellille mutta huomasi olevansa "kyvytön tekemään päätöksiä": "Minusta oli mahdotonta päättää kumpi versio lauseesta on parempi mutta myös mihin suuntaan juonta pitäisi viedä. Kaikesta tuli kuin villisti kasvavia pensaita, jotka rönsyilivät joka suuntaan." Clarken mukaan hänen vierailunsa Jonathan Strange & Mr Norrell -minisarjan lavasteisiin vahvisti hänen itseluottamustaan ​​kirjailijana. Hän oli tuntenut, että häntä painoi "tietoisuus" ajasta, jonka hän vietti passiivisena kykenemättä saattamaan hankkeita päätökseen, ja hän päätti vaatia itseltään vähemmän. Piranesi oli Clarken pitkäaikainen keskeneräinen hanke, joka "luultavasti edelsi Jonathan Strangea ja herra Norrellia". Hän päätti palata siihen, koska hän piti sitä "helpompana" mahdollisuutena: "Ajattelin, että siinä ei ole satoja henkilöhahmoja eikä se vaadi valtavasti taustatöitä, koska en tiedä, mitä taustatöitä voisin tehdä sitä varten."
Bloomsbury Publishing kustansi romaanin kova- ja pehmeäkantisena painoksena sekä e-kirjana 15. syyskuuta 2020. Siitä tuotettiin myös Chiwetel Ejioforin lukema äänikirja. Kirjan on suomentanut Helene Bützow ja suomennoksen kustantanut WSOY, ja se ilmestyi vuonna 2021.
Sovitukset

BBC Radio 4 on esittänyt romaanin kuunnelmasovituksen helmikuussa 2022. Kuunnelman lukijana toimi Samuel Anderson.